མཁས་མཆོག་དོན་གྲུབ་རྒྱལ་ནི་སྙན་ངག་གསར་བའི་དུང་བརྡ་གཏོང་མཁན་དང༌།སྒྲུང་རྩོམ་གསར་བའི་ལམ་སྣ་འཁྲིད་མཁན་ཡིན་ཞེས་ཀུན་གྱིས་བརྗོད་བཞིན་ལགས་ན་ཁོང་ནི་བོད་ཀྱི་རྩོམ་རིག་སྒྱུ་རྩལ་གྱི་ཤིང་རྟའི་སྲོལ་འབྱེད་ཅིག་ལ་བརྩི་ཆོག་ཞེས་བྲིས་ཡོད་པས་མཁས་དབང་གཉའ་བློ་གྲོས་རྒྱལ་མཚན་ལགས་ཀྱིས་དོན་གྲུབ་རྒྱལ་གྱི་སྙན་རྩོམ་ལ་གདེང་འཇོག་ཆེན་པོ་གནང་ཡོད་པ་དེ་དོན་ལ་གནས་པ་ཞིག་རེད།སྙན་རྩོམ་ཕྱོགས་བསྒྲིགསཀྱི་དེབ་དེའི་ནང་དུ་སྙན་ངག་༢༠ཐམ་པ་ཕྱོགས་བསྒྲིགས་གནང་ཡོད་པ་དང༌།དམ་པ་གང་གི་སྙན་རྩོམ་རྣམས་གོ་བདེ་ཞིང་ནང་དོན་ཕུན་སུམ་ཚོགས་པ།མི་རིགས་སྙིང་སྟོབས་དང།མདུན་ལམ་མཚོན་པ་ཞིག་ཡིན་པས་ཁོང་གི་སྙན་རྩོམ་ལ་མི་ཀུན་གྱིས་དགའ་བོ་བྱེད་པ་དང།ཁྱད་པར་དུ་ཁོང་གིས་བརྩམས་པའི་ལང་ཚོའི་རྦབ་ཆུ་ནི་སྙན་ངག་གསར་བའི་དུང་བརྡ་གཏོང་མཁན་ལྟ་བུར་ངོས་འཛིན་བྱེད་ཀྱི་ཡོད་པ་རེད།